

**РЕПУБЛИКА СРБИЈА**

**МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ**

**УПРАВА ЗА АГРАРНА ПЛАЋАЊА**

На основу члана 8. став 2. тачка 3) Закона о пољопривреди и руралном развоју („Службени гласник РС, број 41/2009, 10/2013 – др. закон и 101/2016) и члана 9. Правилника о подстицајима за инвестиције у физичку имовину пољопривредног газдинства за набавку новог трактора („Службени гласник РС, број 96/2019 и 13/2020), расписује

**И З М Е Н У БРОЈ 1**

**Ј А В Н О Г П О З И В А**

**ЗА ПОДНОШЕЊЕ ЗАХТЕВА ЗА ОСТВАРИВАЊЕ ПРАВА НА ПОДСТИЦАЈЕ ЗА ИНВЕСТИЦИЈЕ У ФИЗИЧКУ ИМОВИНУ ПОЉОПРИВРЕДНОГ ГАЗДИНСТВА ЗА НАБАВКУ НОВОГ ТРАКТОРА У 2020. ГОДИНИ**

**Члан 1.**

У Јавном позиву за подношење захтева за остваривање права на подстицаје за инвестиције у физичку имовину пољопривредног газдинства за набавку новог трактора у 2020. години, број:320-41-1/2020-01 од 03.01.2020. године, у члану 2. тачка 7) тачка на крају замењује се тачком и запетом.

После тачке 7) додају се тач. 8) и 9), које гласе:

„8) *произвођач* јесте правно лице које производи трактор у Републици Србији или које трактор увози у растављеном стању и склапа на својим производним линијама у Републици Србији;

9) *добављач* јесте правно лице или предузетник које има својство трговца у складу са законом којим се уређује трговина и које подносиоцу захтева издаје рачун за набавку предмета инвестиције.”.

**Члан 2.**

У члану 3. став 1. тачка 3) реч: „добављач” замењује се речју: „произвођач”.

**Члан 3.**

У члану 6. став 1. тачка 6) после речи: „повезана лица” додаје се запета и речи: „као и ако произвођач и подносилац захтева не представљају повезана лица”.

Тачка 7) мења се и гласи:

„7) је добављач произвођач трактора или лице које врши дистрибуцију трактора са седиштем у Републици Србији;”.

**Члан 4.**

У члану 9. речи: „до 29. маја“, замењују се речима: „до 30. јуна“.

**Члан 5.**

У члану 11. став 1. тачка 10) мења се и гласи:

„10) изјаву добављача да је предметни трактор намењен извођењу пољопривредних радова, да је произведен у Републици Србији, односно да је склопљен на производним линијама произвођача у Републици Србији са копијом уверења о домаћем пореклу предметног трактора или са копијом уговора о лиценци произвођача за склапање предметног модела;”.

**Члан 6.**

У свему осталом текст Јавног позива за подношење захтева за остваривање права на подстицаје за инвестиције у физичку имовину пољопривредног газдинства за набавку новог трактора у 2020. години, остаје непромењен.

**Члан 7.**

Ова Измена јавног позива за подношење захтева за остваривање права на подстицаје за инвестиције у физичку имовину пољопривредног газдинства за набавку новог трактора у 2020. години, објављује се на огласној табли Управе за арарна плаћања, Булевар краља Александра бр. 84, 11050 Београд, као и на званичној интернет страници Министарства пољопривреде, шумарства и водопривреде http://www.minpolj.gov.rs и званичној интернет страници Управе за аграрна плаћања http://www.uap.gov.rs.

Информације у вези расписаног Јавног позива и Измене јавног позива доступне су на телефон Инфо-центра Министарства пољопривреде, шумарства и водопривреде: 011/260-79-60 или 011/260-79-61, као и контакт центра Управе за аграрна плаћања 011/30-20-100 или 011/30-20-101, сваког радног дана од 7:30 до 15:30 часова.

У Београду, 12. маја 2020. године,

|  |  |
| --- | --- |
| **Број: 320-41-1/2020-01**  **Дана 12.05.2020. године** | **В.Д. Директора**  **Биљана Петровић** |